《宜春道中》
宋代·廖行之

路转溪回几曲村，溪头流水去浑浑。
农忙野叟朝耕陇，蚕老人家昼掩门。
游子漫怜春色晚，故园应想绿阴繁。
归欤屈指无多日，夜雨团栾酒一尊。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。